CELEX: 62020CA0092
Language: hu
Date: 2021-02-03 00:00:00
Title: C-92/20. sz. ügy: A Bíróság (hetedik tanács) 2021. február 3-i ítélete (Finanzgericht Düsseldorf [Németország] előzetes döntéshozatal iránti kérelme) – Rottendorf Pharma GmbH kontra Hauptzollamt Bielefeld (Előzetes döntéshozatal – Vámunió – Közösségi Vámkódex – 2913/92/EGK rendelet – A 239. cikk (1) bekezdésének második francia bekezdése – A jogszerűen beszedett vámok visszafizetése – Különleges helyzet – A szabad forgalomba bocsátásra vonatkozó engedély kiadása – Az engedély érvénytelenítése és egy aktív feldolgozásra vonatkozó, visszaható hatályú engedély kiadása – Áruknak az Európai Unió területén kívülre történő újrakivitele – Az áruk vám elé állításának az elmulasztása)

2021.3.29.   
            
            
               HU
            
            
               Az Európai Unió Hivatalos Lapja
            
            
               C 110/13
            
         
      A Bíróság (hetedik tanács) 2021. február 3-i ítélete (Finanzgericht Düsseldorf [Németország] előzetes döntéshozatal iránti kérelme) – Rottendorf Pharma GmbH kontra Hauptzollamt Bielefeld
      (C-92/20. sz. ügy) (1)
      
      (Előzetes döntéshozatal - Vámunió - Közösségi Vámkódex - 2913/92/EGK rendelet - A 239. cikk (1) bekezdésének második francia bekezdése - A jogszerűen beszedett vámok visszafizetése - Különleges helyzet - A szabad forgalomba bocsátásra vonatkozó engedély kiadása - Az engedély érvénytelenítése és egy aktív feldolgozásra vonatkozó, visszaható hatályú engedély kiadása - Áruknak az Európai Unió területén kívülre történő újrakivitele - Az áruk vám elé állításának az elmulasztása)
      (2021/C 110/12)
      Az eljárás nyelve: német
      
         A kérdést előterjesztő bíróság
      
      Finanzgericht Düsseldorf
      
         Az alapeljárás felei
      
      
         Felperes: Rottendorf Pharma GmbH
      
         Alperes: Hauptzollamt Bielefeld
      
         Rendelkező rész
      
      A Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 239. cikke (1) bekezdésének második francia bekezdését úgy kell értelmezni, hogy egyrészt valamely gazdasági szereplő csak akkor kérheti az általa megfizetett vámok visszafizetését, ha különleges helyzetben van, és részéről nem áll fenn nyilvánvaló gondatlanság vagy megtévesztés, másrészt pedig az a körülmény, hogy az érintett árukat az Európai Unió gazdasági körforgásába való belépés nélkül újraexportálták egy harmadik országba, nem elegendő annak megállapításához, hogy e gazdasági szereplő ilyen különleges helyzetben volt. Ugyanez a következtetés érvényes arra az esetre is, ha a szóban forgó vámok kivetéséhez vezető magatartást az e gazdasági szereplő számítógépes rendszerében található információkkal kapcsolatos hiba okozta, amennyiben e hiba elkerülhető lett volna, ha ugyanezen gazdasági szereplő figyelembe vette volna a részére adott engedélyben meghatározott feltételeket.
      
         (1)  HL C 201., 2020.6.15.